 Gayiga Soomaaliyeed waxaa mudo ka soconaya halaag wax lagu tilmaami karo gaar ahaan Caasimadda Muqdisho waxay weyday mansabkii ay lahayd, waxay hadda ka muuqaal liidataa tuulo ku taala wadamada Qaar ee Caalamka, waxay la mid tahay guri dad ku nool yahay haddana caareystay korkana wasaq daraadeed madoobaaday oo boor iyo jajabba isugu darsoomeen, waad dareemi kartaa sida gurigaasi uu ugu baahan yahay dayactir xoog leh oo waliba deg deg ah, waxaase isweydiin mudan cidda looga fadhiyo dayactirka gurigaa, haddiiba dadkii ku noolaa iskaba wareysan, oo miyeysan arkeyn caarada guriga dabooshay? 